Grease roller:

Danny: Lederen af T-birds. Flot, selvsikker type med en kølig tilbagelænet charme

Sandy: Pigen, Danny interesserer sig en del for… sød, naiv og lidt for artig på en Doris Day-agtig facon.

”Pink Ladies”: Et slæng af små-flirtende, tyggegummi-gnaskende piger, der går en del sammen med T-birds. De bærer ens pink jakker i slænget. (Rizzo, Frenchy, Marty, Jan)

Rizzo: Lederen af ”Pink Ladies”. Hun er halv-rå, sarkastisk og ligefrem, og ind i mellem pludselig sårbar. Slank, Italiensk-udseende – ser godt ud.

Frenchy: En drømmer-natur. Sønd – men dum. Majer sig meget ud og går voldsomt op i sit udseende – navnlig sit hår. Hun kan dårligt vente med at få afsluttet High-School, så hun kan komme til at arbejde på en skønhedssalon.

Marty: Skønheden i ”Pink-ladies” slænget. Køn og ser ældre ud end de andre piger, men afslører sin rigtige alder, når hun siger noget. Forsøger at virke sofistikeret.

Jan: Mad-fikseret og konstant spisende type. Højrøstet og dominerende, når hun er sammen med pigerne, men generet så snart drengene er til stede

T-Birds: En sej, brylcreme-glinsende bande rødder – sådan ønsker de i hvert fald at se sig selv…

Kenickie: Næstkommanderende i gruppen. Rå, tatoveret, cool på en lidt vred måde. Undgår helst at vise noget som helst tegn på følsomhed. Han har en lidt forskruet humoristisk sans.

Doody: Den yngste af drengene. Lille, drenget, åbenhjertet type med et afvæbende smil. Han tilbeder de andre drenge som helte, og kompenserer lidt for sin manglende størrelse ved at kunne spille guitar.

Roger: Lidt kraftig fyr, der ville gøre alt for at få et godt grin ud af hvad som helst. Fuld af lidt halv-syge ideer og lettere uigennemtænkte planer. Slængets klovn, der godt kan lidt at grinet først og fremmest går på andre end ham selv

Sonny: Italiens udseende, mørkglædet med kulsort, skinnende hår. Halvpralende type, der forstår at sno sig. Er overbevist om, at alle piger er vilde med ham.

Andre roller:

Patty: En typisk, ærke-amerikansk High School cheerleader. (Bare for en god ordens skyld, er cheer-leaders altså de lettere tåbelige heppe-kor piger, der iført holdfarverne og med kæmpe pon-pon’er i hænderne synger hold-sangen, råber hold-slagordet og i det hele taget på den mest kontante, slagkrafitge vis gør opmærksom på deres holds uovervindelighed ved fx baseball, american football kampe.) Køn og sportstrænet type. Pågående, selvsikker og undertiden lidt overgearet i sin begejstring. Forfalden til sladder – men på en gæv ikke ondskabsfuld måde. Og så kan hun svinge en tambour stav.

Miss Lynch: En gammel jomfru lærerinde. Stram, proper og korrekt

Cha-cha: En lidt for ernergisk, tøjttalende pige, der er meget stolt over at være den bedste danser på St. Bernadettes High School. Lettere usmart

Eugene: Duks og mønsterelev. Typen, der holder afgangsklassens tale for skolen. Har en lidt uheldig kropsholdning og en skinger stemme. En type, der har pudset en del lærer-æbler. Selv højtidelig og godtroende

Vince Fontaine: En typisk amerikansk radio-show disk-jockey, der er populær hos et stort teenage-publikum. Glad og lidt for smart, hurtigt talende. En brylcreme veteran.

Johnny Casino: En smart halv-sej elev på Rydell High School, der leder et rock’n roll band. Han betragter sig selv som et stort rock-idol

Teenage-englen: Et typisk 50’er sanger-idol. Ung, flot med den bløde falset syngestil, som den amerikanske pop-rock-stjerne Fabian blev kendt for. En sanger der ville have fået piger til at gå amok i 1958